cyanic-selkie/wikianc huggingface dataset:
Φέλιξ Κλάιν
Η ζωή του
Το 1893 στο Διεθνές Μαθηματικό Συνέδριο στο Σικάγο ο Κλάιν ήταν βασικός ομιλητής. Το ίδιο έτος, εν μέρει εξαιτίας των προσπαθειών του Κλάιν, το Πανεπιστήμιο του Γκέτινγκεν άρχισε να δέχεται και γυναίκες ως φοιτήτριες. Ο ίδιος επέβλεψε την πρώτη διδακτορική διατριβή στα μαθηματικά που εκπονήθηκε ποτέ από γυναίκα στο Πανεπιστήμιο αυτό: ήταν η διατριβή της Αγγλίδας Γκρέις Γιανγκ.
Περί το 1900 ο Κλάιν άρχισε να ενδιαφέρεται για τη διδασκαλία των μαθηματικών στη δευτεροβάθμια εκπαίδευση και το 1905 ήταν αποφασιστική η συμβολή του στην εκπόνηση σχεδίου που συνιστούσε τη διδασκαλία στα γυμνάσια-λύκεια της αναλυτικής γεωμετρίας, εισαγωγικών στοιχείων του απειροστικού λογισμού και της έννοιας της συναρτήσεως. Αυτή η σύσταση υιοθετήθηκε βαθμιαία σε πολλές χώρες. Το 1908 ο Κλάιν εκλέχθηκε πρόεδρος της Διεθνούς Επιτροπής Διδακτικής των Μαθηματικών στο Διεθνές Συνέδριο των Μαθηματικών]] στη Ρώμη. Υπό την καθοδήγησή του, το γερμανικό τμήμα της Επιτροπής αυτής δημοσίευσε πολλούς τόμους επί της διδακτικής των μαθηματικών σε όλα τα επίπεδα.
Το 1893 η Μαθηματική Εταιρεία του Λονδίνου απένειμε στον Κλάιν την υψηλότερη τιμητική της διάκριση, το Μετάλλιο Ντε Μόργκαν. Ο Κλάιν είχε ήδη εκλεγεί το 1885 μέλος της Βασιλικής Εταιρείας, η οποία του απένειμε το Μετάλλιο Κόπλεϋ το 1912. Μετά την αποχώρησή του από το πανεπιστήμιο το 1913, ο Κλάιν συνέχισε να διδάσκει μαθηματικά στο σπίτι του για κάποια χρόνια ακόμη. Απεβίωσε στο Γκέτινγκεν σε ηλικία 76 ετών.
Το έργο του
thumb|205px|right|Γυάλινη Φιάλη του Κλάιν φυσημένη στο χέρι Η διατριβή του Κλάιν, επί των συντεταγμένων γραμμών και των εφαρμογών τους στη μηχανική, ταξινομούσε δευτεροβάθμια συστήματα γραμμών με χρήση της θεωρίας των στοιχειωδών διαιρετών του Βάιερστρας.
Οι πρώτες σημαντικές συνεισφορές του Κλάιν έγιναν το 1870. Σε συνεργασία με τον Σόφους Λη ανεκάλυψε τις θεμελιώδεις ιδιότητες των ασύμπτωτων της Επιφάνειας Κούμερ. Αργότερα μελέτησαν τις Καμπύλες W, που είναι αναλλοίωτες υπό μία ομάδα προβολικών μετασχηματισμών. Ο Λη γνώρισε στον Κλάιν την έννοια της ομάδας, που θα διεδραμάτιζε μείζονα ρόλο στο μετέπειτα έργο του. Ο Κλάιν έμαθε για τις ομάδες και από τον Καμίγ Ζορντάν.
Ο Κλάιν επινόησε το 1882 τη γνωστή ως «Φιάλη του Κλάιν», μία κλειστή επιφάνεια με μόνο μία πλευρά, η οποία είναι αδύνατον να ενσωματωθεί στον τριδιάστατο ευκλείδειο χώρο, αλλά μπορεί να γυρίσει ως κύλινδρος μέσα από τον εαυτό της, ώστε να ενωθεί με το άλλο άκρο της «εκ των έσω». Μπορεί επίσης να ενσωματωθεί σε ευκλείδειους χώρους με διαστάσεις 4 ή περισσότερες. Η έννοια της Φιάλης του Κλάιν επινοήθηκε ως τριδιάστατη Λωρίδα του Μέμπιους.
Κατά τη δεκαετία του 1890 ο Κλάιν άρχισε να μελετά εντονότερα μαθηματική φυσική, γράφοντας εργασία πάνω στο γυροσκόπιο με τον Άρνολντ Σόμμερφελντ. Το 1894 είχε την ιδέα μιας εγκυκλοπαίδειας των μαθηματικών και των εφαρμογών τους, που υλοποιήθηκε ως Enzyklopädie der mathematischen Wissenschaften, γνωστή και ως «Εγκυκλοπαίδεια του Κλάιν». Αυτό το εγχείρημα, που διάρκεσε έως το 1935, παρέσχε μία σημαντική πρότυπη αναφορά διαχρονικής αξίας.
Εξωτερικοί σύνδεσμοι
Κατηγορία:Γερμανοί μαθηματικοί Κατηγορία:Μαθηματικοί του 19ου αιώνα Κατηγορία:Μαθηματικοί του 20ού αιώνα
Boμαρέα
Η βομαρέα (λατινική και επιστημονική ονομασία Bomarea) είναι γένος μονοκοτυλήδονων πολυετών ποωδών φυτών με ριζώματα. Ανήκει στην οικογένεια αλστραιμεριοειδή, της οποίας αποτελεί το ένα από τα δύο μεγάλα γένη (το άλλο είναι η αλστραιμερία). Τα περισσότερα είδη βομαρέας φύονται στις Άνδεις, αλλά μερικά συναντώνται στην Κεντρική Αμερική, το Μεξικό και τις Δυτικές Ινδίες, και γενικώς χαρακτηρίζεται ως είδος των τροπικών περιοχών. Κάποια είδη καλλιεργούνται ως καλλωπιστικά φυτά, αλλά γενικώς οι βομαρέες καλλιεργούνται τοπικώς και για το ρίζωμά τους, που τρώγεται.
Οι βομαρέες είναι παρόμοιες με τα συγγενικά τους είδη του γένους αλστραιμερία, αλλά συνήθως αναπτύσσονται με έρποντα ή αναρριχώμενα στελέχη, αν και αρκετά είδη στέκονται όρθια αυτόνομα, ως ξεχωριστά στελέχη. Μοιράζονται επίσης και το μορφολογικό χαρακτηριστικό των περισσότερων φυτών της οικογένειάς τους τα φύλλα, που εκφύονται εναλλασσόμενα, να στρέφονται στον μίσχο τους κατά 180 μοίρες, έτσι ώστε να έχουν «ύπτια» (resupinate) θέση, δηλαδή η κάτω επιφάνειά τους γίνεται η επάνω. Τα άνθη εκφύονται σε σκιάδια.
Το γένος Bomarea διαιρείται σε τέσσερα υπογένη, που φέρουν τις ονομασίες Baccata, Bomarea (συνώνυμο του γένους), Sphaerine και Wichuraea.
Είδη
Σήμερα αναγνωρίζονται από 110 έως 122 είδη που ανήκουν στο γένος Bomarea, ενώ περί το 1960 εκτιμώνταν σε 150 περίπου. Στον κατάλογο των Βοτανικών Κήπων του Kew του Ιουλίου 2014 γίνονται δεκτά τα εξής είδη:
Πηγές
Βομαρεα
Γενηθήτω φως
μικρογραφία|Το μότο "Fiat lux" (στα [[Λατινική γλώσσα|λατινικά) στην Πύλη Sather στο Πανεπιστήμιο της Καλιφόρνια, Μπέρκλεϋ]] Το γεννηθήτω φῶς είναι η ελληνική μετάφραση του εβραϊκού יְהִי אוֹר (yehi' or), που βρίσκεται στη Γένεση 1:3 της Τορά, το πρώτο μέρος της εβραϊκής Βίβλου. Στην Παλαιά Διαθήκη οι πιο γνωστές μεταφράσεις περιλαμβάνουν την ελληνική φράση γεννηθήτω φῶς και τη λατινική αντίστοιχή της fiat lux.
Προέλευση και ετυμολογία
Στην Τορά, η φράση στο εδάφιο Γένεση 1:3 είναι στα εβραϊκά וַיֹּאמֶר אֱלֹהִים, יְהִי אוֹר; וַיְהִי אוֹר (vayo'mer 'Elohim, yehi 'or vayehi 'or).
Στην ελληνιστική Κοινή μετάφραση των Εβδομήκοντα η φράση μεταφράζεται ως "καὶ εἶπεν ὁ Θεός γεννηθήτω φῶς καὶ ἐγένετο φῶς". Ο αρχικός εκλατινισμός της ελληνικής μετάφρασης που χρησιμοποιείται στο Vetus Latina ήταν lux sit, το οποίο έχει χρησιμοποιηθεί κατά καιρούς, αν και υπάρχει συζήτηση για την πιστότητά του.
Στην Λατινική εκδοχή της Βίβλου, τη Βουλγάτα, η εβραϊκή φράση יְהִי אוֹר μεταφράζεται ως fiat lux. Σε αυτό το πλαίσιο, η μετάφραση είναι "dixitque Deus fiat lux et facta est lux" ("Και είπεν ο Θεός γεννηθήτω φως και εγένετο φως"). Κυριολεκτικά, το fiat lux θα μπορούσε να μεταφραστεί ως "ας φτιαχτεί φως" (το fiat είναι το τρίτο πρόσωπο ενικού της υποτακτικής παθητικής φωνής του ρήματος facio, που σημαίνει κάνω ή φτιάχνω ).μικρογραφία|Η φράση γεννηθήτω φῶς στα αγγλικά πάνω από την πόρτα της Κεντρικής Βιβλιοθήκης στο [[Εδιμβούργο]]
Αναφορές
Κατηγορία:Βιβλικές εκφράσεις Κατηγορία:Φως
Αρμένιοι στη Σερβία
Η Αρμενική κοινότητα στη Σερβία χρονολογείται από την περίοδο του Μεσαίωνα. Το 1218 ο Άγιος Σάββας προσκάλεσε Αρμένιους τεχνίτες να χτίσουν ένα Σερβικό Ορθόδοξο μοναστήρι, έπειτα από ταξίδι του στην Αρμενία και αφού είδε την εκεί όμορφη αρχιτεκτονική. Οι Αρμένιοι έχτισαν την Ιερά Μονή Βιτόβνιτσα, η οποία διατήρησε ένα δίγλωσσο ιερό κείμενο σε σερβικά και αρμενικά.
Οι Αρμένιοι ήταν ένα μικρό μέρος του οθωμανικού στρατού όταν αυτοί εισέβαλαν στη Σερβία, πριν από τη Μάχη του Κοσόβου (1389). Ωστόσο στο άκουσμα ότι θα επιτεθούν ένα χριστιανικό λαό, εγκατέλειψαν τους Οθωμανούς για να πολεμήσουν στο πλευρό των Σέρβων. Μετά τη μάχη οι επιζώντες Αρμένιοι εγκαταστάθηκαν στους λόφους της Σοκόμπανια, όπου έκτισαν το Μοναστήρι Γέρμεντσιτς.
Ο Εβλιγιά Τσελεμπή, Τούρκος χρονογράφος και περιηγητής, έχει καταγράψει μια αρμενική παρουσία στο Ούζιτσε, κατά τον 17ο αιώνα.
Τα απομεινάρια ενός αρμενικού νεκροταφείου υπάρχουν στο φρούριο Καλεμέγκνταν, το οποίο χρησιμοποιήθηκε για τελευταία φορά τον 17ο αιώνα οπότε και το κατέστρεψαν οι Οθωμανοί. Μόνο μερικοί τάφοι μένουν σε καλή κατάσταση. Το 1810 οι Τούρκοι κατέστρεψαν το Μοναστήρι του Τσέλιε, με τους Σέρβους να το ξανακτίζουν το 1811 έχοντας τη βοήθεια πλούσιων Αρμενίων. Ένας από τους ευεργέτες είχε την ιδέα ανέγερσης ενός αρμενικού τρούλου που συμπεριλήφθηκε στο έργο, έτσι ώστε το μοναστήρι σήμερα να αποτελεί ένα μείγμα βυζαντινής, σερβικής και αρμενικής αρχιτεκτονικής.
Τη δεκαετία του 1880 έμποροι από την περιοχή Κάμαχα της Αρμενίας εγκαταστάθηκαν στο Βάλιεβο. Μεταξύ αυτών ήταν και ο πατέρας του Σογομών Τεχλιριάν, Αρμένιου που δολοφόνησε τον δήμιο των Αρμενίων Ταλαάτ Πασά.
Κατά τη διάρκεια του Δευτέρου Παγκοσμίου Πολέμου πολλοί Αρμένιοι μετακόμισαν στη Βόρεια Αμερική και τη Γαλλία. Στη σερβική απογραφή του 2011, μόλις 222 δήλωσαν ότι ήταν Αρμένιοι.
Η Αρμενία και η Σερβία καθιέρωσαν διπλωματικές σχέσεις το 1992. Η Αρμενία εκπροσωπείται στη Σερβία μέσω της πρεσβείας της στην Αθήνα. Η Σερβία εκπροσωπείται και αυτή στην Αρμενία μέσω της πρεσβείας της στην Αθήνα. Ο σύλλογος Αρμενίων της Σερβίας, που ασχολείται με τις κοινωφελείς υποθέσεις και πολιτιστικά θέματα, έχει επικεφαλής την Γκοχάρ Χαρουτουνιάν-Σέκουλιτς.
Παραπομπές
Κατηγορία:Πληθυσμιακές ομάδες της Σερβίας
Βίλχελμ Τράουγκοτ Κρουγκ
Ο Βίλχελμ Τράουγκοτ Κρουγκ (Wilhelm Traugott Krug, 22 Ιουνίου 1770 Radis – 12 Ιανουαρίου 1842 Λειψία) ήταν Γερμανός φιλόσοφος.
Η Ζωή του
Ο Κρουγκ γεννήθηκε τη νύχτα 21-22 Ιουνίου 1770. Εκείνη την εποχή, ο πατέρας του Johann Christian Krug ήταν ο μισθωτής του αρχοντικού στο Radis, αργότερα έγινε διαχειριστής του επιμελητηρίου Strohwalde και  τέλος ήταν ο ξενοδόχος του Gräfenhainichen.
Η μητέρα του Κρουγκ ήταν η Κριστιάνε Κρουγκ (Christiane Krug), το γένος Steude. Ο Κρουγκ πήγε πρώτα στο σχολείο του χωριού, αλλά η διδασκαλία ήταν κακή. Οι γονείς λοιπόν έβαλαν τα παιδιά τους να διδαχθούν από ειδικευμένους συμβούλους / δασκάλους.
Από το 1782 παρακολούθησε το Landesschule Pforta, το οποίο αποφοίτησε το 1788 ως ο τρίτος καλύτερος στη χρονιά του. Αφού σπούδασε Φιλοσοφία και Θεολογία το 1788 στο Leucorea της Wittenberg, το 1792 στο Πανεπιστήμιο της Jena και το 1794 στο Georg-August University του Göttingen, τελικά ο Krug εγκαταστάθηκε το 1794 στη Wittenberg ως Επίκουρος Καθηγητής. Δίδαξε Φιλοσοφία και Γενικές γνώσεις. Με άλλη διδακτική αποστολή πήγε το 1801 ως Aναπληρωτής Καθηγητής στο Πανεπιστήμιο του Βρανδεμβούργου της Φρανκφούρτης. Εκεί γνώρισε την Wilhelmine von Zenge και την παντρεύτηκε στις 8 Ιανουαρίου 1804 στο St. Marienkirche της Φρανκφούρτης (Oder). Ο Wilhelmine είχε στο παρελθόν αρραβωνιαστεί τον Heinrich von Kleist από το 1800. Ο γιος τους August Otto Krug γεννήθηκε την επόμενη χρονιά.
Από το 1805 ο Κρουγκ ήταν ο διάδοχος του Immanuel Kant στο Πανεπιστήμιο Albertus στο Königsberg. Ήταν ο εμπνευστής και ιδρυτικό μέλος του Tugendbund που ιδρύθηκε το 1807 Από το 1809 εργάστηκε στη Λειψία, όπου επιμελήθηκε μεταξύ άλλων τη Leipziger Literaturzeitung. Ως αρχηγός του Ιππικού με τους Σάξονες έφιππους κυνηγούς, πολέμησε στους απελευθερωτικούς πολέμους. Το 1830 διηύθυνε την πρυτανεία του πανεπιστημίου και -το 1834 αποσύρθηκε κατόπιν αιτήματός του- εργάστηκε ως φιλοσοφικός, δημοσιογραφικός και ορθολογιστής-θεολόγος συγγραφέας, το 1833 και ως φιλελεύθερος βουλευτής μέχρι το θάνατό του.
Ως εκπρόσωπος του Πανεπιστημίου της Λειψίας, ήταν μέλος της πρώτης αίθουσας του πρώτου Συνταγματικού Κοινοβουλίου της Σαξονικής πολιτείας το 1833/34 Εκ μέρους της Εβραϊκής Κοινότητας στη Δρέσδη, υπέβαλε αίτηση για τη χειραφέτηση των Εβραίων στο Βασίλειο της Σαξονίας στην Άνω Πρώτη Αίθουσα του Landtag, η οποία αντιτάχθηκε σθεναρά από τους αντιπάλους της χειραφέτησης
Ήταν μέλος της Μασονικής Στοάς της Λειψίας Minerva zu den Drei Palmen. Υπό την πρυτανεία του Κrug το 1830, η παραδοσιακή διαίρεση του Πανεπιστημίου σε έθνη στη Λειψία καταργήθηκε και το Πανεπιστημιακό Σύνταγμα προσαρμόστηκε στο νέο κρατικό Σύνταγμα. Μεταξύ των μαθητών του ήταν οι μεταγενέστεροι συνθέτες Robert Schumann και Richard Wagner
Η Φιλοσοφία του
Η βασική ιδέα του φιλοσοφικού του συστήματος, την οποία περιγράφει στη «Θεμελιώδη Φιλοσοφία» του (Züllichau 1803· 3η έκδοση, Λειψία 1827) ως μια υπερβατική σύνθεση ύπαρξης και γνώσης («Υπερβατικός Συνθετισμός»), είναι ότι ούτε ο Ρεαλισμός ούτε ο Ιδεαλισμός είναι λόγος ικανοποίησης, επομένως ένα τρίτο σύστημα το οποίο προέρχεται από τη αρχική σύνδεση του Οντος και της Γνώσης της Συνείδησης ως υπερβατική σύνθεση είναι το μόνο επιτρεπτό.
Διακρίσεις
Hμιτελής Λίστα
Β΄ κατηγορία πετοσφαίρισης γυναικών Κύπρου 2009-10
Η Β΄ κατηγορία πετοσφαίρισης γυναικών Κύπρου 2009-10 ήταν η 4η έκδοση της Β΄ κατηγορίας πετοσφαίρισης της Κύπρου. Το πρωτάθλημα κέρδισε η ΑΠΕΝ Αγίου Αθανασίου.
Σύστημα διεξαγωγής
Στο πρωτάθλημα της Α΄ κατηγορίας 2009-10 συμμετείχαν 7 ομάδες. Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας.
Σύμφωνα με τη σειρά κατάταξη της πρώτης φάσης, οι πρώτες τέσσερις ομάδες έδωσαν μεταξύ τους αγώνες play off για την ανάδειξη του πρωταθλητής. Οι ομάδες αναμετριόνταν ως εξής: 1η-4η και 2η-3η. Για την πρόκριση στον επόμενο γύρο έπρεπε μία ομάδα από κάθε ζευγάρι να πετύχει 3 νίκες.
Οι νικήτριες των δύο ζευγαριών της ημιτελική φάσης αναμετρήθηκαν μεταξύ τους για την ανάδειξη της πρωταθλήτριας. Για να ανακηρυχθεί μια ομάδα πρωταθλήτρια έπρεπε να πετύχει 3 νίκες. Οι δύο ηττημένες αναμετρήθηκαν για την κατάκτηση της τρίτης θέσης σε μονό αγώνα στην έδρα της ομάδας που είχε τερματίσει πιο ψηλά στην πρώτη φάση.
Σε όλους τους γύρους μετρούσαν οι νίκες που είχαν πετύχει οι ομάδες στην Α΄ φάση του πρωταθλήματος. Η σειρά των αγώνων κάθε ζευγαριού ξεκινούσε στην έδρα της ομάδας που τερμάτισε πιο ψηλά στη λήξη της Α΄ φάσης του πρωταθλήματος και συνεχίζονταν εναλλάξ στις έδρες των δύο ομάδων μέχρι την ολοκλήρωση της φάσης.
Οι ομάδες που είχαν τις θέσεις 5 έως 7 στη λήξη της Α΄ φάσης του πρωταθλήματος διατήρησαν τις θέσεις τους.
Σύστημα βαθμολόγησης
Κάθε νίκης βαθμολογείτο με 2 βαθμούς και κάθε ήττα με 1 βαθμό.
Κριτήρια κατάταξης Α΄ φάσης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Αλλαγές σε σχέση με την περίοδο 2008-09
Στο πρωτάθλημα της περιόδου 2009-10 δεν συμμετείχε ο πρωταθλητής Β΄ κατηγορίας 2008-09, ΘΟΪ Αυγόρου, ο οποίος είχε προβιβαστεί στην Α΄ κατηγορία 2009-10.
Στο πρωτάθλημα συμμετείχε ο Μαραθώνας Κάτω Βαρωσίων και η Αναγέννηση Δερύνειας.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η βαθμολογία στο τέλος της Α΄ φάσης ήταν:
Πηγή : Βαθμολογία 2009-10
Ημιτελική φάση
Στην ημιτελική φάση αναμετρήθηκαν οι:
Πηγή : Αποτελέσματα 2009-10
Ανάδειξη πρωταθλητή
Για την ανάδειξη του πρωταθλητή αναμετρήθηκαν η ΑΠΕΝ Αγίου Αθανασίου και ο Μαραθώνας. Η ΑΠΕΝ είχε πετύχει 2 νίκες στην Α΄ φάση. Στον πρώτο αγώνα των play off κέρδισε ξανά και ανακηρύχθηκε πρωταθλήτρια.
Πηγή : Αποτελέσματα 2009-10
Τρίτη θέση
Για την κατάκτηση της τρίτης θέσης αναμετρήθηκαν ο Παφιακός και η Αναγέννηση Δερύνειας σε μονό αγώνα στην έδρα του πρώτου. Η Αναγέννηση κέρδισε και κατέκτησε την τρίτη θέση.
Τελική κατάταξη
Η τελική κατάταξη των ομάδων μετά την ολοκλήρωση των play off ήταν:
Πηγή : Βαθμολογία 2009-10
Πηγές
Κατηγορία:Β΄ κατηγορία πετοσφαίρισης γυναικών Κύπρου Κατηγορία:Πετοσφαίριση το 2009 Κατηγορία:Πετοσφαίριση το 2010
Αλβανοί στη Σερβία
Οι Αλβανοί στη Σερβία (αλβανικά: Shqiptarët në Serbi, σερβικά: Албанци у Србији) είναι επίσημα αναγνωρισμένη εθνική μειονότητα που ζει στη βαλκανική χώρα.
Γεωγραφικά στοιχεία
Υπάρχει μια μικρή κοινότητα Αλβανών στην περιοχή Πέστερ του Σαντζάκ, που τοποθετείται σε χωριά όπως τα Μποροστίτσα, Ντολίτσε και Ουγκάο. Για τις δύο τελευταίες γενιές αυτά τα χωριά έχουν γίνει εν μέρει βοσνιακά, λόγω των σχέσεων επιμειξίας με τον Βόσνιο πληθυσμό που τα περιβάλλει. Ως εκ τούτου και λόγω των γιουγκοσλαβικών πολέμων και των μετέπειτα γεγονότων, επιλέγουν να δηλώνουν τους εαυτούς τους σε απογραφές ως «Μουσουλμάνους» και «Βόσνιους» αντί για Αλβανούς. Οι ηλικιωμένοι σε αυτά τα χωριά εξακολουθούν να μιλούν άπταιστα αλβανικά.
Πολιτισμικά στοιχεία
Εκπαίδευση στην αλβανική γλώσσα παρέχεται για σχολεία πρωτοβάθμιας και δευτεροβάθμιας εκπαίδευσης. Υπάρχουν κάποια πανεπιστημιακού επιπέδου μαθήματα που παρέχονται στα αλβανικά, στην πρωτεύουσα της Σερβίας, το Βελιγράδι, αν και πολλοί φοιτητές επιλέγουν να λαμβάνουν πτυχία σε πανεπιστήμια του Κοσόβου, της Βόρειας Μακεδονίας ή της Αλβανίας.
Δημογραφικά στοιχεία
Ένας εκτιμώμενος αριθμός 50.000–70.000 Αλβανών ζουν σήμερα στη Σερβία, η πλειοψηφία των οποίων διαμένουν στους δήμους του Πρέσεβο, Μπουγιάνοβατς και Μέντβετζα. Σύμφωνα με τα αποτελέσματα της απογραφής του 2002, υπήρχαν 61.467 ιθαγενείς Αλβανοί πολίτες. Οι περισσότεροι Αλβανοί επέλεξαν να μποϊκοτάρουν την απογραφή του 2011, η οποία είχε ως αποτέλεσμα μόνο 5.809 Αλβανοί να καταγραφούν στη χώρα.
Στην πρωτεύουσα της χώρας, το Βελιγράδι, υπάρχει μια μικρή αλβανική κοινότητα. Στην απογραφή του 1981 καταγράφηκαν 8.212 Αλβανοί, το 1991 4.985, το 2002 μειώθηκε στους 1.492 και σύμφωνα με την τελευταία απογραφή (2011) ο αριθμός είναι 1.252.
Παραπομπές
Κατηγορία:Πληθυσμιακές ομάδες της Σερβίας
Σουλεϊμάν Β΄ (Ρουμ)
Ο Σουλεϊμάν Β΄, γιος του Κιλίτζ Αρσλάν Β΄ ήταν Σουλτάνος του Ρουμ (1196 - 1204). Ανέτρεψε τον αδελφό του Καϋχοσρόη Α΄ (1196) και σφετερίστηκε τον θρόνο του Σουλτανάτου (1196). Με πολέμους με τις γειτονικές χώρες μπόρεσε να επεκτείνει σημαντικά τα εδάφη του Σουλτανάτου, κατέκτησε το Ερζερούμ (1201). Είχε εξίσου μεγάλες επιτυχίες στους πολέμους του με την Βυζαντινή αυτοκρατορία αλλά συνετρίβη από τους Γεωργιανούς στην "μάχη του Μπαζιάν" (1203). Τον διαδέχθηκε ο γιος του Κιλίτζ Αρσλάν Γ΄ (1204) που ανατράπηκε την επόμενη χρονιά από τον θείο του Καϋχοσρόη Α΄ (1205) ο οποίος εγκαταστάθηκε για δεύτερη φορά στον θρόνο του Σουλτανάτου.
Πηγές
Κατηγορία:Σελτζούκοι Τούρκοι Κατηγορία:Σουλτάνοι του Ρουμ
Άγιος Νικόλαος Σολέας
Ο Άγιος Νικόλαος είναι εγκαταλελειμμένο χωριό της επαρχίας Λευκωσίας στην Κύπρο. Μετά την τουρκική εισβολή του 1974, το χωριό βρίσκεται εντός της Νεκρής Ζώνης.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Πηγές
Κατηγορία:Κοινότητες της Επαρχίας Λευκωσίας Κατηγορία:Εγκαταλελειμμένοι οικισμοί στην Κύπρο
Ζακ Μεσρίν
Ο  Ζακ Μεσρίν (Jacques Mesrine, ,,  28 Δεκεμβρίου 1936 – 2 Νοεμβρίου 1979) ήταν Γάλλος εγκληματίας, υπεύθυνος για πολυάριθμες δολοφονίες, ληστείες τραπεζών, διαρρήξεις και απαγωγές σε Γαλλία, Ηνωμένες Πολιτείες Αμερικής και Καναδά. Ο Μεσρίν δραπέτευσε επανειλημμένα από τη φυλακή και έγινε διεθνώς πρωτοσέλιδο κατά τη διάρκεια της τελευταίας περιόδου ως φυγάδα, όταν τα κατορθώματά του περιέλαβαν την προσπάθεια απαγωγής του δικαστή που τον είχε καταδικάσει στο παρελθόν. Ταινία απαρτιζόμενη από δύο μέρη, η Mesrine, που κυκλοφόρησε το 2008, βασίστηκε στη ζωή του Μεσρίν.
Άγιος Ιωάννης Σελέμανη
Ο Άγιος Ιωάννης είναι εγκαταλελειμμένο χωριό της επαρχίας Λευκωσίας στην Κύπρο. Μετά την τουρκική εισβολή του 1974, το χωριό βρίσκεται εντός της Νεκρής Ζώνης.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Πηγές
Κατηγορία:Κοινότητες της Επαρχίας Λευκωσίας Κατηγορία:Εγκαταλελειμμένοι οικισμοί στην Κύπρο
Μια διπλή οικογένεια
Μια διπλή οικογένεια (γαλλικός τίτλος: Une double famille ) είναι μυθιστόρημα του Γάλλου συγγραφέα Ονορέ ντε Μπαλζάκ που δημοσιεύτηκε με τον τίτλο Η Ενάρετη Γυναίκα (La Femme vertueuse) το 1830 και από το 1842 περιλαμβάνεται στις Σκηνές της ιδιωτικής ζωής της Ανθρώπινης κωμωδίας.
Υπόθεση
Η Καρολίν Κροσάρ, μια όμορφη νεαρή κοπέλα που ζει με τη μητέρα της σε άθλιες συνθήκες, περνά το χρόνο της ράβοντας στο παράθυρο. Ο κόμης ντε Γκρανβίλ, ένας αριστοκράτης δικαστικός, βλέπει την κοπέλα και την ερωτεύεται. Σύντομα, την εγκαθιστά σε ένα όμορφο διαμέρισμα. Αναδρομικά μαθαίνουμε ότι ο κόμης παντρεύτηκε σε πολύ νεαρή ηλικία μια μεγαλομανή και θρησκόληπτη γυναίκα, με την οποία απέκτησαν τέσσερα παιδιά, αλλά τώρα είναι δυστυχισμένος στο σπίτι του.
Ο Μπαλζάκ προχωράει την ιστορία τους μερικά χρόνια αργότερα. Η Καρολίν είναι τώρα πλούσια σε ένα πολυτελές διαμέρισμα με δύο παιδιά, των οποίων ο πατέρας Ροζέ ντε Γκρανβίλ δεν μπορεί να τα αναγνωρίσει λόγω του γάμου του. Τελικά η Καρολίν εγκαταλείπει τον πλούσιο εραστή της και σχετίζεται με έναν όμορφο αλλά φτωχό νεαρό, ο οποίος σπαταλά την περιουσία της, η Καρολίν πεθαίνει στη φτώχεια. Ο κόμης ντε Γκρανβίλ μαθαίνει από το στόμα του γιου του ότι ο νόθος γιος του, για τον οποίο δεν είχε πια νέα, έγινε κλέφτης.
Παραπομπές
Κατηγορία:Μυθιστορήματα του Ονορέ ντε Μπαλζάκ
Αεροδρόμιο του Σπλιτ
Το Αεροδρόμιο του Σπλιτ (Zračna luka Split), γνωστό και ως Αεροδρόμιο του Ρέσνικ (Zračna luka Resnik), είναι διεθνές αεροδρόμιο που εξυπηρετεί την πόλη Σπλιτ της Κροατίας. Βρίσκεται 19 χιλιόμετρα από το Σπλιτ, στη δυτική πλευρά του κόλπου της Κάστελα, στην πόλη Κάστελα, και εκτείνεται στη γειτονική πόλη Τρόγκιρ.
Το 2019, το αεροδρόμιο ήταν το δεύτερο πιο πολυσύχναστο στην Κροατία μετά το Αεροδρόμιο του Ζάγκρεμπ, όπου εξυπηρέτησε 3,3 εκατομμύρια επιβάτες. Το αεροδρόμιο ήταν το πιο πολυσύχναστο στην Κροατία το 2021 με 1,57 εκατομμύρια επιβάτες, ξεπερνώντας το αεροδρόμιο του Ζάγκρεμπ για πρώτη φορά. Είναι σημαντικός προορισμός για πτήσεις αναψυχής κατά την ευρωπαϊκή καλοκαιρινή περίοδο διακοπών και σημαντική πόλη εστίασης για την Croatia Airlines, η οποία προσφέρει πτήσεις προς ευρωπαϊκές πόλεις όπως η Αθήνα, η Φρανκφούρτη, το Λονδίνο και το Παρίσι.
Ιστορία
Στη δεκαετία του εξήντα, το αεροδρόμιο μεταφέρθηκε από το Σίνι στο Ρέσνικ. Το νέο συγκρότημα αεροδρομίου, σχεδιασμένο από τον αρχιτέκτονα Ντάρκο Στιπέβσκι, εγκαινιάστηκε στις 25 Νοεμβρίου 1966. Η περιοχή στάθμευσης είχε διαστάσεις μόνο 200 x 112 μ. και 6 θέσεις στάθμευσης με προγραμματισμένη χωρητικότητα 150.000 επιβατών. Το 1968, ο αριθμός των επιβατών ήταν ήδη 150.737 και το 1969 ήταν 235.000. Το 1967, η περιοχή στάθμευσης επεκτάθηκε για πρώτη φορά για να φιλοξενήσει 10 αεροσκάφη.
Ένα νέο μεγαλύτερο κτίριο τερματικού σταθμού που σχεδιάστηκε από τον αρχιτέκτονα Μπράνκο Γκρούιτσα κατασκευάστηκε και άνοιξε το 1979 για να φιλοξενήσει την κυκλοφορία για τους 8ους Μεσογειακούς Αγώνες που πραγματοποιήθηκαν στο Σπλιτ τον Σεπτέμβριο του ίδιου έτους. Οι μεγαλύτεροι προπολεμικοί αριθμοί επιβατών επιτεύχθηκαν το 1987, με συνολικά 1.151.580 επιβάτες και 7.873 προσγειώσεις.
Το 1991, οι αριθμοί των επιβατών μειώθηκαν σχεδόν στο μηδέν, καθώς ξέσπασε ο πόλεμος στην πρώην Γιουγκοσλαβία. Στα χρόνια που ακολούθησαν, το μεγαλύτερο μέρος της κίνησης ήταν αεροπλάνα φορτίου του ΝΑΤΟ και του ΟΗΕ, όπως τα C-5 Galaxy, MD-11, Boeing 747 και C-130 Hercules. Μετά το 1995, τα νούμερα της κίνησης των πολιτών άρχισαν να αυξάνονται ξανά και τελικά ξεπέρασαν το ρεκόρ του 1987 το 2008.
Το 2005, ο τερματικός σταθμός έλαβε μια σημαντική ανανέωση από τον αρχιτέκτονα Ίβαν Βούλιτς, προσθέτοντας μια ακόμη πύλη, τη γυάλινη πρόσοψη, καθώς και τη βραβευμένη δομή εισόδου του αεροδρομίου που αποτελείται από χαλύβδινα/υφασμάτινα «δέντρα» που φωτίζονται από πολυχρωματικές λυχνίες LED.
Η νέα περιοχή στάθμευσης που σχεδιάστηκε από τους Ίβαν Βούλιτς, Ίβαν Ραντέλιακ και Μάτε Ζάγια κατασκευάστηκε το 2011 με χωρητικότητα ελαφρώς μεγαλύτερη από την παλιά, αλλά με καλύτερες συνθήκες ασφαλείας. Το κόστος αυτής της επένδυσης ήταν 13 εκατ. ευρώ και οδήγησε σε 34.000 τ.μ νέου χώρου στάθμευσης αεροσκαφών, καθώς και χώρου για μελλοντικές διοικητικές εργασίες υπογείως του χώρου. Στο χαμηλότερο επίπεδο στεγάζονται αποθήκες, εργαστήρια, γραφεία και άλλα αντικείμενα που θα υποστηρίξουν το νέο κτίριο τερματικού σταθμού 34.500 μ2, αξίας 455 εκατομμυρίων κούνα Κροατίας, που χτίζεται δίπλα του. Η νέα περιοχή στάθμευσης αεροσκαφών διαθέτει ένα ασυνήθιστο ηχητικό φράγμα στη νότια πλευρά που μπορεί να κλείσει όταν ένα αεροσκάφος είναι κοντά και να ανοίξει όλες τις άλλες στιγμές για να επιτρέψει την αρκετά ανεμπόδιστη θέα στην Αδριατική Θάλασσα από το κτίριο του τερματικού σταθμού.
Η πιο πολυσύχναστη περίοδος του αεροδρομίου είναι οι μήνες Ιούνιος, Ιούλιος και Αύγουστος λόγω της μεγάλης εισροής τουριστών για την ευρωπαϊκή καλοκαιρινή περίοδο διακοπών. Τα Σαββατοκύριακα είναι το πιο πολυσύχναστο μέρος της εβδομάδας με περισσότερες από 200 πτήσεις και περίπου 50.000 επιβάτες.
Επέκταση (2019)
Λόγω της σημαντικής αύξησης του αριθμού των επιβατών, ιδιαίτερα τους καλοκαιρινούς μήνες, ολοκληρώθηκε ένα έργο επέκτασης το καλοκαίρι του 2019, προσθέτοντας υπερτριπλάσια επιφάνεια του αρχικού κτιρίου του τερματικού σταθμού και αυξάνοντας τη χωρητικότητα σε 5 εκατομμύρια επιβάτες ετησίως. Ο αρχικός τερματικός σταθμός έχει ανακαινιστεί και εξακολουθεί να χρησιμοποιείται για ορισμένες διεθνείς αναχωρήσεις, ενώ το check in, όλες οι αναχωρήσεις εσωτερικού καθώς και αφίξεις στο εξωτερικό και στο εσωτερικό, συμπεριλαμβανομένης της παραλαβής αποσκευών, βρίσκονται στις νέες περιοχές.
Ως μέρος του έργου επέκτασης περικλείεται γέφυρα πάνω από τον κρατικό δρόμο D409 που μεταφέρει τους επιβάτες σε νεόκτιστο χώρο στάθμευσης, τερματικό σταθμό λεωφορείων, καθώς και εγκαταστάσεις ενοικίασης αυτοκινήτων.
Η απόφαση να μην συμπεριληφθούν γέφυρες αεριωθουμένων στη νέα επέκταση δικαιολογήθηκε με τον περιορισμένο χώρο στάθμευσης, καθώς και το γεγονός ότι η πλειονότητα των αεροπορικών εταιρειών στο αεροδρόμιο είναι αερομεταφορείς χαμηλού κόστους.
Στατιστικά
μικρογραφία| Εσωτερικό του νέου τερματικού σταθμού του αεροδρομίου
Εξωτερικοί σύνδεσμοι
Σπλιτ Αεροδρομιο Κατηγορία:Σπλιτ
Κατάλογος τραγουδιών στην κορυφή του Billboard Hot 100 (1989)
Αυτές είναι οι επιτυχίες στον κατάλογο Billboard Hot 100 που ήταν στο νούμερο ένα το έτος 1989.
Τα δύο σινγκλ με την μεγαλύτερη παραμονή στην κορυφή το 1989 ήταν το "Miss You Much" από την Τζάνετ Τζάκσον και το "Another Day in Paradise" του Φιλ Κόλινς, από τα οποία το καθένα ήταν στην κορυφή επί 4 εβδομάδες. Το "Another Day in Paradise" πέτυχε να βρίσκεται στην πρώτη θέση επί δύο εβδομάδες το 1989 και επί άλλες δύο το 1990. Το 1989 όπως και το 1988 ήταν οι χρονιές με τα δεύτερα περισσότερα #1 τραγούδια, καθώς συνολικά 32 τραγούδια ήταν στην κορυφή το 1989 και ισάριθμα το 1988.
Συνολικά 12 καλλιτέχνες ή συγκροτήματα βρέθηκαν για πρώτη φορά στο νούμερο ένα και ειδικότερα ήταν οι: Μπόμπι Μπράουν, Sheriff, Πολα Αμπντούλ, Mike + the Mechanics, Roxette, Fine Young Cannibals, Μάικλ Ντέμιαν, Μπέτι Μίντλερ, New Kids on the Block, Milli Vanilli, Martika και Bad English. Οι Φιλ Κόλινς, Πόλα Αμπντούλ, Roxette, Fine Young Cannibals, New Kids on the Block, Ρίτσαρντ Μαρξ και Milli Vanilli ήταν οι μοναδικοί καλλιτέχνες ή συγκροτήματα που βρέθηκαν στην κορυφή για περισσότερες από μία φορές, με την Πόλα Αμπντούλ και τους Milli Vanilli να βρίσκονται περισσότερες φορές στην κορυφή, με τρία τραγούδια, και τους Φιλ Κόλινς, Roxette, Fine Young Cannibals, New Kids on the Block και Ρίτσαρντ Μαρξ με δύο.
Εξωτερικοί σύνδεσμοι
1989
Διεθνές Αεροδρόμιο Ερτσάν
Το Διεθνές Αεροδρόμιο Ερτζάν είναι παράνομο αεροδρόμιο στην κατεχόμενη Κύπρο. Βρίσκεται περίπου 13 χλμ. ανατολικά της βόρειας Λευκωσίας, κοντά στο χωριό Τύμπου.
Ιστορία
μικρογραφία|Ο χώρος check-in Ο πρόδρομος του αεροδρομίου Ερτζάν, το Αεροδρόμιο Τύμπου, κατασκευάστηκε από τους Βρετανούς κατά τον Β΄ Παγκόσμιο Πόλεμο ως στρατιωτικό αεροδρόμιο, κατά την αποικιακή κυριαρχία του νησιού. Εγκαταλείφθηκε μετά την ανεξαρτησία της Κύπρου. Μετά την τουρκική Εισβολή στην Κύπρο και την κατοχή του 38% του νησιού από τους Τούρκους, επαναλειτούργησε, και σήμερα χρησιμοποιείται παράνομα ως το κύριο "πολιτικό" αεροδρόμιο των κατεχομένων.
Λόγω του ότι καμία χώρα - πλην της Τουρκίας - δεν αναγνωρίζει την ΤΔΒΚ ως ανεξάρτητο κράτος, για όλες τις πτήσεις που γίνονται από και προς το Ερτζάν πρέπει να πραγματοποιείται στάση σε κάποιο από τα αεροδρόμια της Τουρκίας, όπου όλοι οι επιβάτες κατεβαίνουν από το αεροσκάφος, για να περάσουν ξανά από ελέγχους.
Το 2006, η Τουρκία άρχισε διαπραγματεύσεις με σκοπό την πραγματοποίηση απευθείας πτήσεων από και προς το Ηνωμένο Βασίλειο, κάτι που ωστόσο δεν επιτεύχθηκε.
Πρόσφατα, έχουν προκύψει σχέδια για την ιδιωτικοποίηση του αεροδρομίου, καθώς και σχέδια για να διευρυνθεί το αεροδρόμιο. Το αεροδρόμιο έχει διάδρομο μήκους 2.5 χιλιομέτρων και χώρο στάθμευσης χωρητικότητας επτά αεροσκαφών. Αν και ο διάδρομος είναι αρκετός για την προσγείωση μεγάλων αεροσκαφών, δεν είναι αρκετός για τις απογειώσεις. Τον Ιούλιο του 2023, ήταν προγραμματισμένο να εγκαινιασθούν υπό την παρουσία του προέδρου Ερντογάν, ο νέος τερματικός αεροσταθμός και ο νέος διάδρομος προσγείωσης-απογείωσης, μήκους 3.000 μέτρων. Τα εγκαίνεια, σύμφωνα με τον υπουργό δημοσίων έργων και συγκοινωνιών της ΤΔΒΚ, Ερχάν Αρίκλι, τα εγκαίνεια θα πραγματοποιηθούν στις 15 Νοεμβρίου 2023.
Αναφορές
Κατηγορία:Αεροδρόμια στην Κύπρο Κατηγορία:Λευκωσία
Κατοπτρικό τηλεσκόπιο
Ιστορία
thumb|205px|Αντίγραφο του δεύτερου κατοπτρικού τηλεσκοπίου του Νεύτωνα, το οποίο παρουσίασε στη Βασιλική Εταιρεία το 1672. Η ιδέα ότι τα καμπύλα κάτοπτρα μπορεί να αντικαταστήσουν φακούς χρονολογείται όχι αργότερα από την πραγματεία οπτικής του Αλχαζέν (11ος αιώνας). Λίγο μετά την επινόηση του διοπτρικού τηλεσκοπίου ο Γαλιλαίος, ο Τζοβάννι Φραντσέσκο Σαγκρέντο και άλλοι, παρακινημένοι από τις γνώσεις τους των αρχών των καμπύλων κατόπτρων, συζήτησαν την ιδέα της κατασκευής ενός τηλεσκοπίου που θα σχημάτιζε το είδωλο με τη χρήση ενός κατόπτρου. Αναφέρεται ότι ο Τσεζάρε Caravaggi από τη Μπολόνια είχε κατασκευάσει ένα περί το 1626, ενώ ο Ιταλός καθηγητής Νικκολό Τσούκκι, σε μεταγενέστερο έργο, έγραψε ότι είχε πειραματισθεί με ένα κοίλο μπρούτζινο κάτοπτρο το 1616, αλλά δεν παρήγαγε ικανοποιητικό είδωλο. Τα δυνητικά πλεονεκτήματα της χρήσεως παραβολικών κατόπτρων, κυρίως η μείωση του σφαιρικού σφάλματος χωρίς να υπάρχει χρωματικό σφάλμα, οδήγησε σε πολλές προτάσεις σχεδίων κατοπτρικών τηλεσκοπίων, όπως αυτά των Μποναβεντούρα Καβαλιέρι, Μαρίν Μερσέν και Τζέιμς Γκρέγκορυ (1663) μεταξύ άλλων. Το 1673 ο Ρόμπερτ Χουκ κατόρθωσε να κατασκευάσει το σχέδιο του Γκρέγκορυ, που έγινε γνωστό ως «Gregorian telescope».
Ο Ισαάκ Νεύτων πιστώνεται γενικά με την κατασκευή του πρώτου λειτουργικού κατοπτρικού τηλεσκοπίου, το 1668. Αυτό είχε ένα σφαιρικό μεταλλικό κύριο κάτοπτρο και ένα μικρό διαγώνιο, ακολουθώντας τον σχεδιασμό που έμεινε γνωστός ως νευτώνειο τηλεσκόπιο.
Παρά τα θεωρητικά πλεονεκτήματα των κατοπτρικών τηλεσκόπίων, η δυσκολία της κατασκευής και η κακή ανάκλαση των μεταλλικών κατόπτρων (τα κυρτά κάτοπτρα δεν υπήρχε τρόπος να επικαλυφθούν όπως οι επίπεδοι καθρέφτες με ανακλαστική επίστρωση, π.χ. αργύρου) καθυστέρησαν την ευρεία χρήση τους για περισσότερο από έναν αιώνα. Πρόοδοι στην κατασκευή παραβολικών κατόπτρων σημειώθηκαν τον 18ο αιώνα, ενώ επαργυρωμένα γυάλινα κάτοπτρα εμφανίσθηκαν τον 19ο αιώνα και τα επαλουμινωμένα (μακροβιότερα) γυάλινα κάτοπτρα μόλις τον 20ό αιώνα. Τον 20ό αιώνα εμφανίσθηκαν επίσης κύρια κάτοπτρα αποτελούμενα από αρκετά εξαγωνικά τμήματα, που επέτρεπαν την επίτευξη μεγαλύτερων διαμέτρων, όπως και τα συστήματα ενεργών οπτικών, που αντιρροπούν τις παραμορφώσεις του κατόπτρου από το ίδιο το βάρος του. Μία άλλη καινοτομία των μέσων του 20ού αιώνα ήταν τα καταδιοπτρικά τηλεσκόπια, όπως τα τύπου Schmidt.
Στα τέλη του 20ού αιώνα αναπτύχθηκαν τα optics για την υπέρβαση της ατμοσφαιρικής τύρβης, ενώ τα κατοπτρικά τηλεσκόπια κυριαρχούν στα διαστημικά ace telescopes και σε κάμερες πάνω σε διαστημόπλοια.
Τεχνικά θέματα
Το βασικό οπτικό στοιχείο ενός κατοπτρικού τηλεσκοπίου είναι ένα κύριο κάτοπτρο, που συλλέγει το φως από τον στόχο και το συγκεντρώνει στο εστιακό του επίπεδο. Η απόσταση από το κάτοπτρο μέχρι το εστιακό επίπεδο ονομάζεται εστιακή απόσταση του κατόπτρου. Σε αυτή την κύρια εστία μπορεί να γίνει η καταγραφή του ειδώλου, ή να προστεθεί ένα δευτερεύον κάτοπτρο ώστε να ανακατευθύνει το φως σε πιο κατάλληλη θέση για την παρατήρηση με το μάτι (με προσοφθάλμιο σύστημα φακών) ή την καταγραφή με φωτογραφικό φιλμ ή ψηφιακούς αισθητήρες.
Οπτικά σφάλματα
Τα κατοπτρικά τηλεσκόπια, όπως και κάθε άλλο οπτικό σύστημα, δεν δίνουν «τέλειες» εικόνες (είδωλα). Η ανάγκη των παρατηρήσεων των ουράνιων σωμάτων σε αρκετά διαφορετικά μήκη κύματος του φωτός, καθώς και η απαίτηση της καταγραφής του ειδώλου, σημαίνουν ότι υπάρχει πάντοτε κάποιος συμβιβασμός στον οπτικό σχεδιασμό του τηλεσκοπίου.
Επειδή το κύριο κάτοπτρο εστιάζει το φως μπροστά από τη δική του εμπρόσθια επιφάνεια, σχεδόν όλα τα κατοπτρικά τηλεσκόπια φέρουν ένα δευτερεύον κάτοπτρο ή καταγραφέα εικόνας εκεί που εμποδίζει μερικώς το φως από τον στόχο να φθάσει στο κύριο κάτοπτρο. Αυτό μειώνει όχι μόνο την ποσότητα του φωτός που συλλέγει το σύστημα, αλλά και την καθαρότητα ή «αντίθεση» («κοντράστ») της τελικής εικόνας, εξαιτίας φαινόμενων περιθλάσεως από το εμπόδιο.
Με τη χρήση κατόπτρων αποφεύγεται το χρωματικό σφάλμα, αλλά προκαλούνται αλλοι τύποι οπτικών σφαλμάτων. Το απλό σφαιρικό κάτοπτρο δεν μπορεί να συγκεντρώσει το φως από ένα αντικείμενο σε μία κοινή εστία, αφού η ανάκλαση των ακτίνων του φωτός που προσπίπτουν κοντά στην περιφέρεια του κατόπτρου δεν συγκλίνει στο ίδιο μέρος με την ανάκλαση εκείνων που προσπίπτουν πιο κοντά στο κέντρο του κατόπτρου, κάτι που αποκαλείται σφάλμα σφαιρικής εκτροπής. To πρόβλημα αυτό αποφεύγεται με τη χρήση παραβολικών κατόπτρων, ενός σχήματος που μπορεί να εστιάσει όλο το φως σε μία εστία. Τα παραβολικά κάτοπτρα δίνουν καλό αποτέλεσμα κοντά στο κέντρο του ειδώλου, αλλά προς τα άκρα του οπτικού πεδίου υποφέρουν από σφάλματα απομακρύνσεως από τον οπτικό άξονα, όπως:
Παραπομπές
Κατοπτρικο
Εύνοη
Στην Αρχαία ελληνική μυθολογία η Εύνοη ήταν μία από τις Ναϊάδες ή Νύμφες, κόρη του ποτάμιου θεού Σαγγάριου και πιθανότατα της Περσεφόνης. Η Εύνοη ήταν σύζυγος του βασιλιά της Φρυγίας Δύμαντα με τον οποίο απέκτησε την Εκάβη σύζυγο του βασιλιά της Τροίας Πριάμου. Σε μερικές πηγές η Εκάβη θεωρείται κόρη της Ναϊάδας Ευαγόρας.
Πηγές
Κατηγορία:Ναϊάδες Κατηγορία:Νύμφες
Κιλίτζ Αρσλάν Γ΄
Ο Κιλίτζ Αρσλάν Γ΄ (Σύγχρονα Τουρκικά : Kılıç Arslan δηλαδή Οπλισμένο λιοντάρι με ξίφος), Σουλτάνος του Ρουμ (1204 - 1205) ήταν γιος και διάδοχος του Σελτζούκου σουλτάνου Σουλεϊμάν Β΄. Διαδέχτηκε τον πατέρα του, τον ανέτρεψε την επόμενη χρονιά (1205) ο θείος του Καϊχοσρόης Α΄ που είχε ανατραπεί από τον πατέρα του (1196).
Πηγές
Κατηγορία:Σελτζούκοι Τούρκοι Κατηγορία:Σουλτάνοι του Ρουμ
Ερ (ποταμός)
Ο ποταμός Ερ (γαλλικά: Eure) είναι ένας ποταμός της Νορμανδίας και της κοιλάδας του Σαντρ-Βαλ ντε Λουάρ στη βορειοδυτική Γαλλία, αριστερός παραπόταμος του Σηκουάνα. Έχει μήκος περίπου 229 χιλιόμετρα.
Έδωσε το όνομά του σε δύο νομούς που διαρρέει: Ερ και Ερ-ε-Λουάρ.
Γεωγραφική θέση
Ρέει προς τα νοτιοανατολικά έως την περιοχή νότια της κοινότητας Σαρτ και έπειτα στρέφεται απότομα προς τα βόρεια περνώντας από τη Σαρτ κάτω από τον καθεδρικό ναό της, ο οποίος βρίσκεται ψηλά στην αριστερή όχθη. Μετά από διαδρομή 229 περίπου χιλιομέτρων στο Σαιν-Πιερ-λεζ-Ελμπέφ συμβάλλει, ως αριστερός παραπόταμος, στον Σηκουάνα. Από το Πον-ντε-λ'Αρς συναντά τον Σηκουάνα, αλλά τα δύο ποτάμια ρέουν άλλα έξι χιλιόμετρα παράλληλα, μέχρι την τελική συμβολή τους.
Από τις πηγές του έως τη συμβολή του στον Σηκουάνα ρέει μέσω αγροτικών περιοχών και δασών, και δέχεται πολλούς παραποτάμους, συμπεριλαμβανομένων των Μπλαιζ, Αβρ, και Ιτόν.
Διέρχεται μέσα από 99 κοινότητες, οι μεγαλύτερες από τις οποίες είναι οι Σαρτ, Μαιντνόν, Πασί-συρ-Ερ, Σαιντ-Ακιλέν-ντε-Πασί και Λουβιέ.
Έδωσε το όνομά του σε δύο νομούς, τους Ερ-ε-Λουάρ και Ερ,
Διαδρομή
Στην περιοχή Σαντρ-Βαλ ντε Λουάρ διαρρέει ένα νομό:
Εξωτερικοί σύνδεσμοι
Κατηγορία:Ποταμοί της Γαλλίας
Νικόλαος Δ΄ της Οπάβα
Ο Νικόλαος Δ΄, τσεχ. Mikuláš IV. (π. 1400 - 1437) από τον Οίκο των Πρεμυσλιδών ήταν δούκας της Οπάβα και κύριος τού Ζλάτε Χόρυ (1433-37).
Βιογραφία
Το 1437 απεβίωσε ο Νικόλαος Δ΄ άγαμος και το Ζάτε Χόρυ μάλλον περιήλθε στον Βεντσέσλαο Β΄.
Πηγές
Κατηγορία:Οίκος των Πρεμυσλιδών
Αγροκηπιά
Η Αγροκηπιά είναι κοινότητα της επαρχίας Λευκωσίας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Ιρακινές βουλευτικές εκλογές 1989
Βουλευτικές εκλογές διεξήχθησαν στο Ιράκ την 1η Απριλίου 1989, αφού αρχικά είχαν προγραμματιστεί για τις 31 Αυγούστου 1988, αλλά αναβλήθηκαν λόγω του πολέμου Ιράν-Ιράκ. Στις εκλογές συμμετείχαν 921 υποψήφιοι, και το Κόμμα Μπάαθ κέρδισε 207 από τις 250 έδρες. Οι υπόλοιπες 43 κατανεμήθηκαν μεταξύ ανεξαρτήτων υποψηφίων και των κομμάτων του Εθνικού Προοδευτικού Μετώπου.
Παραπομπές
Κατηγορία:Εκλογές στο Ιράκ
Μακ Μίλερ
Ο Μάλκολμ Τζέιμς ΜακΚόρμικ (αγγλικά: Malcolm James McCormick, 19 Ιανουαρίου 1992 - 7 Σεπτεμβρίου 2018) ήταν Αμερικανός ράπερ & στιχουργός.
Από τον Αύγουστο του 2016 μέχρι τον Μάιο του 2018 είχε δεσμό με την Αριάνα Γκράντε.
Στις 7 Σεπτεμβρίου 2018 βρέθηκε νεκρός από τον προσωπικό του βοηθό, στο σπίτι του στο Λος Άντζελες. Ο θάνατος του αποδόθηκε λίγο αργότερα από ιατροδικαστική έρευνα ατύχημα υπερβολικής δόσης ναρκωτικών λόγω «μικτής τοξικότητας ναρκωτικών» της φαιντανύλης, της κοκαΐνης και του αλκοόλ.
Παραπομπές
Κατηγορία:Αμερικανοί ράπερ Κατηγορία:Αμερικανοί στιχουργοί
Ιρακινές βουλευτικές εκλογές 1996
Όλοι οι υποψήφιοι «είχαν εγκριθεί εκ των προτέρων από επιτροπή υπό την προεδρία του υπουργού Δικαιοσύνης».
Παραπομπές
Κατηγορία:Εκλογές στο Ιράκ
Ευφημία
Η Ευφημία ήταν βυζαντινή αυτοκράτειρα, σύζυγος του Ιουστίνου Α΄.
Ζωή
Πολύ λίγα είναι γνωστά για τη ζωή της συζύγου του Ιουστίνου Α΄, Ευφημίας. Η αρχική ονομασία της ήταν Λουπικίνα, ένα όνομα που μπορεί να έχει συσχετιστεί με την κατάληψη της πόρνης. Σίγουρα η καταγωγή της ήταν ταπεινή: ο Προκόπιος λέει πως είχε γεννηθεί βάρβαρη και σκλάβα.
Όταν ο Ιουστίνος ανέβηκε στο θρόνο, τον Ιούλιο του 518, τόσο ο ίδιος όσο και η σύζυγός του ήταν ήδη σε προχωρημένη ηλικία (Προκόπιου Ανέκδοτα / Μυστική Ιστορία 6.17). Ο Ιουστίνος αναγορεύθηκε αυτοκράτορας στον Ιππόδρομο, οι άνθρωποι εκεί (κυρίως οπαδοί του τσίρκου) μουρμούριζαν ότι η Λουπικίνα άλλαξε το όνομά της με το πιο αξιοσέβαστο όνομα «Ευφημία» (Θεοφάνη, Α.Μ. 6011) και έτσι ήταν γνωστή πλέον.
Ως αυτοκράτειρα, λέει ο Προκόπιος (Ανέκδοτα / Μυστική Ιστορία 9.47), δεν παρέμβη καθόλου στις υποθέσεις του κράτους. Εκείνη ευνόησε τον ανιψιό και τελικά διάδοχό του συζύγου της, Ιουστινιανό, αλλά αντιτίθεται στο γάμο του με τη χορεύτρια Θεοδώρα. Μόνο όταν είχε πεθάνει, κάποια στιγμή πριν από τον Νοέμβριο του 524, ήταν δυνατό για τον Ιουστινιανό να οργανώσει την άρση των νομικών εμποδίων για το γάμο του με μια πρώην ηθοποιό. Μια ένδειξη της ευσέβειας της αυτοκράτειρας, που πιστοποιείται επίσης από την κατασκευή ενός μοναστηριού και της εκκλησίας της Αγίας Ευφημίας. Εδώ θάφτηκε, και μετά το θάνατό του, ο Ιουστίνος θάφτηκε μαζί της.
Παραπομπές
Κατηγορία:Σύζυγοι Βυζαντινών Αυτοκρατόρων Κατηγορία:Βυζαντινοί του 6ου αιώνα
Βούλγαροι του Βανάτου
Οι Βούλγαροι στο Βανάτο (βουλγαρικά: Банатски българи) είναι μια βουλγαρική μειονοτική ομάδα που εγκαταστάθηκε τον 18ο αιώνα στην περιοχή του Βανάτου, που βρισκόταν τότε στην κυριαρχία των Αψβούργων. Μετά τον Α΄ Παγκόσμιο Πόλεμο η περιοχή αυτή διαιρέθηκε μεταξύ Ρουμανίας, Σερβίας και Ουγγαρίας. Σε αντίθεση με τους περισσότερους Βούλγαρους, που είναι Ορθόδοξοι, αυτοί που βρίσκονται στο Βανάτο είναι Ρωμαιοκαθολικοί με ομολογία και προέρχονται από ομάδες και προέρχονται από ομάδες Παυλικιανών και Ρωμαιοκαθολικών της σημερινής βόρειας και βορειοδυτικής Βουλγαρίας.
Οι Βούλγαροι του Βανάτου μιλούν μια ξεχωριστή κωδικοποιημένη μορφή της Ανατολικής Βουλγαρικής γλώσσας με επιρροές και από άλλες γλώσσες της ευρύτερης περιοχής. Παρόλο που ταυτίζονται με την Πεδιάδα της Παννονίας (απομακρυσμένη από την ηπειρωτική χώρα της Βουλγαρίας), έχουν διατηρήσει τη βουλγαρική τους εθνική ταυτότητα. Μετά την απελευθέρωση της Βουλγαρίας, το 1878, πολλοί επέστρεψαν σε αυτήν και ίδρυσαν νέα χωριά.
Πληθυσμός
Η επίσημη ρουμανική απογραφή του 2002 αναφέρει ότι 6.468 άνθρωποι βουλγαρικής καταγωγής κατοικούν στο ρουμανικό τμήμα του Βανάτου. Η σερβική απογραφή του 2002 κατέγραψε 1.658 Βούλγαρους στη Βοϊβοντίνα, την αυτόνομη επαρχία που καλύπτει το σερβικό τμήμα του Βανάτου. Βούλγαροι ερευνητές εκτιμούν ότι 12.000 Βούλγαροι του Βανάτου ζουν στη Ρουμανία και 3.000 στη Σερβία.
Τα πρώτα και σημαντικότερα κέντρα του βουλγαρικού πληθυσμού του Βανάτου είναι τα χωριά Ντουντέστι Βέκι και Βίνγκα, που τοποθετούνται σήμερα στη Ρουμανία, αλλά σημαντικές κοινότητες υπάρχουν επίσης στη Μπρεστέα, τη Ντέντα, την Κολονία Μπουλγκάρα και τις πόλεις Τιμισοάρα και Σανικολάου Μάρε. Τα σημαντικότερα κέντρα στη Σερβία είναι τα χωριά Ιβάνοβο, Κόνακ, Γιάσα Τόμιτς και Σκορένοβατς.
Στη Βουλγαρία παλιννοστούντες Βούλγαροι του Βανάτου βρίσκονται στα χωριά Ασένοβο, Μπαρντάρσκι Γκεράν, Ντραγκομίροβο, Γκοστίλια και Μπρεγκάρε, μεταξύ άλλων, ενώ σε μερικά από τα οποία συνυπάρχουν με Σουηβούς του Βανάτου, άλλους Βούλγαρους Ρωμαιοκαθολικούς ή Βούλγαρους Ορθόδοξους.
Αμπελικού
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Λευκωσίας
Ολυμπιακό Μέγαρο Τιφλίδας
Το Ολυμπιακό Μέγαρο Τιφλίδας (ოლიმპიური სასახლე) είναι κλειστή αρένα πολλαπλών χρήσεων, η οποία βρίσκεται στην Τιφλίδα της Γεωργίας. Κατασκευάστηκε για να χρησιμοποιηθεί ως ένας από τους χώρους για το Ευρωπαϊκό Ολυμπιακό Φεστιβάλ Νέων του 2015.
Κατασκευές και εγκαταστάσεις
σύνδεσμος=//upload.wikimedia.org/wikipedia/commons/thumb/d/d1/Tbilisi_Arena.jpg/220px-Tbilisi_Arena.jpg|αριστερά|μικρογραφία| Το Ολυμπιακό Μέγαρο Τιφλίδας κατά τη διάρκεια της ημέρας έναρξης του [[Ευρωμπάσκετ 2022]] Το συγκρότημα άνοιξε στις 13 Ιουλίου 2015 από τον πρωθυπουργό της Γεωργίας Ιρακλί Γκαριμπασβίλι και διαθέτει δύο αίθουσες που μπορούν να φιλοξενήσουν διάφορα αθλήματα, όπως χειροσφαίριση, καλαθοσφαίριση, πετοσφαίριση, τζούντο, πάλη, ποδόσφαιρο σάλας, ξιφασκία και άλλους αγώνες και διοργανώσεις. Η χωρητικότητα για την κεντρική αρένα είναι 3.600 θεατές για αθλητικά γεγονότα, ενώ η μικρότερη αίθουσα μπορεί να φιλοξενήσει 600 θεατές. Το Ολυμπιακό Μέγαρο περιλαμβάνει επίσης μία αίθουσα VIP, αίθουσες συνεδριάσεων και πολυμέσων, καφετέρια και χώρο στάθμευσης αυτοκινήτων με χώρο για 260 αυτοκίνητα.
Το συγκρότημα επεκτάθηκε με ένα νέο κλειστό γήπεδο καλαθοσφαίρισης 10.000 θέσεων δίπλα στο Ολυμπιακό Μέγαρο, όπου φιλοξενήθηκαν τον Σεπτέμβριο του 2022 οι αγώνες του Α΄ Ομίλου του Ευρωμπάσκετ 2022. Μια σήραγγα συνδέει τους δύο χώρους του συγκροτήματος, με την αρένα να αναμένεται να ολοκληρώνεται τα τέλη Μαΐου 2022. Ο πρωθυπουργός Γκαριμπασβίλι επισκέφθηκε το νέο κτίριο στις 11 Ιουνίου του ίδιου έτους. Η αρένα είναι χτισμένη σύμφωνα με τις σύγχρονες προδιαγραφές και εξοπλισμένη με την τελευταία λέξη της τεχνολογίας. Η νέα αρένα φιλοξένησε τον πρώτο δοκιμαστικό αγώνα για το Ευρωμπάσκετ στις 4 Ιουλίου.
Εκδηλώσεις
Ο χώρος έχει φιλοξενήσει το Γκραν Πρι Τζούντο Τιφλίδας το 2015, το 2016 και το 2017. Ο γύρος του Α΄ Ομίλου των προκριματικών του Ευρωπαϊκού Πρωταθλήματος Ποδοσφαίρου Σάλας του 2018 διεξήχθη εδώ από τις 24 έως τις 27 Ιανουαρίου 2017. Επίσης, φιλοξένησε το 4ο Ευρωπαϊκό Πρωτάθλημα Κουνγκ Φου και το Παγκόσμιο Πρωτάθλημα Χειροσφαίρισης Νέων του 2017 από 8–20 Αυγούστου.
Στις 9 Αυγούστου 2017, το Ολυμπιακό Μέγαρο ανακοινώθηκε ως ο νέος χώρος διεξαγωγής του Παιδικού Διαγωνισμού Τραγουδιού Eurovision 2017, αφού το μεγαλύτερης χωρητικότητας Αθλητικό Μέγαρο Τιφλίδας θεωρήθηκε ακατάλληλο για τη διοργάνωση του διαγωνισμού.
Παραπομπές
Κατηγορία:Γήπεδα καλαθοσφαίρισης στη Γεωργία Κατηγορία:Γήπεδα χειροσφαίρισης στη Γεωργία Κατηγορία:Κτίρια και κατασκευές στην Τιφλίδα
Γλωσσική ευγένεια
Η γλωσσική ευγένεια, γνωστή και ως θεωρία της ευγένειας (politeness theory), είναι ένα πεδίο της Πραγματολογίας,  το οποίο εξετάζει την ευγένεια υπό το πρίσμα της διαδραστικής λειτουργίας της γλώσσας, της λειτουργίας δηλαδή που αφορά στην έκφραση κοινωνικών σχέσεων, απόψεων, συναισθημάτων, κ.ά. Σύμφωνα με τη θεωρία της ευγένειας, οι συνομιλητές χρησιμοποιούν συγκεκριμένες στρατηγικές προκειμένου να επιτελέσουν μια επιτυχή επικοινωνία.
Θεωρία των Brown και Levinson
Καθοριστική στον χώρο της γλωσσικής ευγένειας υπήρξε η θεωρία της Penelope Brown και του συζύγου της Stephen Levinson, η οποία χρησιμοποίησε στοιχεία από τη θεωρία των γλωσσικών πράξεων και από τη θεωρία του Grice.
Παραπομπές
Κατηγορία:Πραγματολογία
Εθνικισμός του Παντζάμπ
Ο εθνικισμός του Παντζάμπ είναι μια άποψη που υποστηρίζει ότι οι ομιλητές Παντζάμπι είναι ένα έθνος και προωθεί την πολιτιστική ενότητα των Παντζάμπι   και των ποικίλων εθνοτικών πληθυσμών που κατοικούν στην εθνογλωσσική περιοχή του Παντζάμπ. Ο Μπάμπα Σέιχ Φάριντ θεωρείται ο πατέρας του εθνικισμού του Παντζάμπ. Ο Μπάμπα Μπουλέχ Σαχ ( έγραψε το Καφίς), ο Ουαρίς Σαχ ( έγραψε το Χηρ Ραντσά) και ο Βιρ Σινγκ (Σύγχρονη Λογοτεχνία της Πουντζάμπι) έχουν τεράστια συνεισφορά στη γλώσσα Παντζάμπι.
Ο Μπατζάν Λαλ πρότεινε την ιδέα της Επανένωσης των Παντζάμπι, στην οποία οι σύγχρονες ινδικές πολιτείες του Παντζάμπ, Χαρυάνα , και Χιμάτσαλ Πραντές θα επανενωθούν σε ένα ενιαίο κράτος του Παντζάμπ εντός της Ινδίας, με τα σύνορά του να αντιστοιχούν στο πρώην κράτος του Ανατολικού Παντζάμπ. Η ιδέα της επανένωσης αυτών των κρατών με την περιοχή που αντιστοιχεί στο Δυτικό Παντζάμπ δεν έχει εξεταστεί βαθιά πέρα ​​από το πλαίσιο της Ινδικής Επανένωσης γενικά.
Άνοδος του εθνικισμού Παντζάμπι
Η πράξη της ενοποίησης με τη φυσική συγγένεια και την προσέλκυση των διαφόρων φυλών, καστών και κατοίκων του Παντζάμπ σε μια ευρύτερη κοινή ταυτότητα «Παντζάμπι» με την προετοιμασία «εθνικισμού του Παντζάμπι» ξεκίνησε από την αρχή του 18ου αιώνα, όταν η «Αυτοκρατορία των Σιχ με την Κοσμική Εξουσία τωβ Παντζάμπι» ιδρύθηκε από τον Μαχαραγιά Ρατντζίτ Σινγκχ. Πριν από αυτό δεν υπήρχε η αίσθηση και η αντίληψη μιας κοινής εθνοκοινωνικής ταυτότητας και κοινότητας «Παντζάμπι», παρόλο που η πλειονότητα των διαφόρων κοινοτήτων του Παντζάμπ είχε από καιρό κοινές γλωσσικές, πολιτιστικές και φυλετικές κοινότητες.